U-I-30/00
Natisni
Opravilna št.:
U-I-30/00
Datum odločitve:
20. 4. 2000
Objavljeno:
OdlUS IX, 104
ECLI:
ECLI:SI:USRS:2000:U.I.30.00
Akt:
Odlok o spremembah in dopolnitvah Odloka o nadomestilu za uporabo stavbnih zemljišč v Občini Ptuj (Uradni vestnik občin Ormož in Ptuj, št. 26/90), 1., 4., 5. in 6. čl.
Izrek:
Postopek za preizkus pobude za začetek postopka za oceno ustavnosti in zakonitosti 1., 4., 5., in 6. člena Odloka o spremembah in dopolnitvah Odloka o nadomestilu za uporabo stavbnih zemljišč v Občini Ptuj se ustavi.
Evidenčni stavek:
Ker je pobudnica pobudo umaknila, je Ustavno sodišče postopek za preizkus pobude ustavilo.
Geslo:
Ustavno sodišče, ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Dravske elektrarne Maribor, d.o.o., Maribor
Datum vloge:
10. 2. 2000
Vrsta odločitve:
sklep
Vrsta rešitve:
ustavitev
Dokument:
US20108
Dokument v PDF obliki:
U-I-30-00.pdf
121 KB
Prenesite datoteko
U-I-30/00
20. 4. 2000
S K L E P
Ustavno sodišče je v postopku za preizkus pobude družbe Dravske elektrarne Maribor, d.o.o., Maribor, na seji dne 20. aprila 2000
s k l e n i l o :
Postopek za preizkus pobude za začetek postopka za oceno ustavnosti in zakonitosti 1., 4., 5., in 6. člena Odloka o spremembah in dopolnitvah Odloka o nadomestilu za uporabo stavbnih zemljišč v Občini Ptuj (Uradni vestnik občin Ormož in Ptuj, št. 26/90) se ustavi.
O b r a z l o ž i t e v :
1. Pobudnica je izpodbijala v izreku navedene določbe Odloka o spremembah in dopolnitvah Odloka o nadomestilu za uporabo stavbnih zemljišč v Občini Ptuj (v nadaljevanju: Spremembe Odloka), ki so se v Občini Hajdina uporabljale po statutarnem sklepu. Izpodbijane določbe Sprememb Odloka naj bi predpisovale plačevanje nadomestila za uporabo stavbnega zemljišča za območje hidroenergetskih objektov SD 1 in SD 2 (za hidroelektrarni Zlatoličje in Formin), ki ju predstavlja dovodni kanal hidroelektrarne Zlatoličje v skupni površini 486 357 kvadratnih metrov. Po navedbah pobudnice so izpodbijane določbe Sprememb Odloka v neskladju z 2. in s 50. členom Zakona o stavbnih zemljiščih (Uradni list RS, št. 44/97 - ZSZ), v neskladju z Zakonom o vodah (Uradni list SRS, št. 38/81 in 29/86 ter Uradni list RS, št. 15/91 - ZV), v neskladju s Strokovnim navodilom o tem, kateri objekti se štejejo za vodnogospodarske objekte v splošni in posebni rabi in kateri vodotoki se štejejo za umetne vodotoke in druge zbiralnike vode (Uradni list SRS, št. 27/84), v neskladju z odločbo Ustavnega sodišča št. U-I-308/97 z dne 25. 10. 1999 (Uradni list RS, št. 98/99) in v neskladju s 153. členom Ustave, po katerem morajo biti zakoni in podzakonski predpisi in drugi splošni akti v skladu z Ustavo. Pobudnica je predlagala začasno zadržanje izpodbijanih določb Sprememb Odloka, ker se ji povzroča velika gospodarska škoda zaradi prisilnih izterjav neupravičeno visokih terjatev iz naslova nadomestila za uporabo stavbnega zemljišča.
2. Občina Hajdina v odgovoru navaja, da so izpodbijane Spremembe Odloka prenehale veljati, ker je v letu 1999 sprejela svoj predpis, ki ureja plačevanje nadomestila za uporabo stavbnega zemljišča, zato predlaga ustavitev postopka.
3. Na poziv Ustavnega sodišča, da pobudnica pojasni, ali vztraja pri pobudi ali jo umika, je pobudnica Ustavnemu sodišču sporočila, da jo umika. Zato je Ustavno sodišče postopek ustavilo.
4. Ustavno sodišče je ta sklep sprejelo na podlagi prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) in 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen